-----------------------------------------------------------------------
  2. ลักษณะการประกอบธุรกิจ

  -----------------------------------------------------------------------

1.  ความเป็นมา

  บริษัทฯ ก่อตั้งเมื่อปี 2525 ประกอบธุรกิจผลิตและส่งออกผลิตภัณฑ์กุ้งแช่แข็ง
  ได้รับส่งเสริมการลงทุนจากคณะกรรมการส่งเสริมการลงทุน
  ได้เริ่มซื้อขายหลักทรัพย์ในตลาดหลักทรัพย์แห่งประเทศไทย ตั้งแต่วันที่ 2 สิงหาคม 2536
  ซึ่งในส่วนของผู้ถือหุ้นรายใหญ่ที่ถือเกินกว่าร้อยละ 10 ได้แก่ กลุ่ม เจียอาภา , นางทัศนีย์
  ยังมีวิทยา และนายเชีย อาเลค
  เพื่อเป็นการสร้างผลิตภัณฑ์มูลค่าเพิ่มจากเศษวัสดุประเภทเปลือกและหัวกุ้งที่เหลือจากการผลิตกุ้งแช่แข็ง
  ในปี 2539 และ 2543 บริษัทฯ จึงเข้าลงทุนซื้อหุ้นสามัญเพิ่มทุนของ บริษัท ซีเฟรชไคโตซาน
  (แล็บ) จำกัด ซึ่งเป็นบริษัทฯ ที่ประกอบกิจการผลิตสารไคตินและไคโตซาน
  เป็นสารธรรมชาติที่สกัดจากเปลือกกุ้ง กระดองปู เป็นต้น ปัจจุบันบริษัทฯ
  มีสัดส่วนการถือหุ้นร้อยละ 95.43 ขณะนี้บริษัทฯ ได้นำระบบสารสนเทศและระบบบริหารข้อมูลที่
  ทันสมัยของโปรแกรมออราเคิลมาใช้ประกอบ
  และโปรแกรมวิเคราะห์ข้อมูลระดับสูงเป็นดัชนีการวัดประสิทธิภาพการทำงาน KPI (KEY
  PERFORMANCE INDICATOR) โดยแสดงผลในรูปของ BALANCED SCORECARD

2.  ลักษณะของผลิตภัณฑ์

-   ผลิตภัณฑ์ของ บริษัท ซีเฟรชอินดัสตรี จำกัด (มหาชน) มีเพียงอย่างเดียวคือ กุ้งแช่แข็ง
    โดยลักษณะสินค้าเป็นทั้งกุ้งต้ม กุ้งสด กุ้งชุบแป้ง กุ้งซูชิ เป็นต้น
    โดยผลิตภัณฑ์เกือบทั้งหมดส่งออกจำหน่ายต่างประเทศ ภายใต้เครื่องหมายการค้าของบริษัทฯ
    ได้แก่ SEAFRESH , SFI , THAI CHIA , GO GO และเครื่องหมายการค้าของลูกค้า

-   ผลิตภัณฑ์ของ บริษัท ซีเฟรชไคโตซาน (แล็บ) จำกัด ได้แก่ การผลิตสารไคตินและไคโตซาน
    ซึ่งเป็นสารโพลิเมอร์ธรรมชาติที่มีคุณสมบัติในการต่อต้านแบคทีเรีย ถนอมอาหาร
    สร้างภูมิคุ้มกันโรคให้กับพืช เสริมสร้างความเจริญเติบโตในสัตว์
    ดักจับไขมันส่วนเกินในร่างกายมนุษย์ ช่วยในการสมานแผลและป้องกันไม่ให้เกิดแผลเป็น
    รักษาความชุ่มชื้นของผิวหนังและเส้นผม เป็นต้น กลุ่มลูกค้าในประเทศ ได้แก่
    อุตสาหกรรมเกษตร พืชและสัตว์ กลุ่มวิจัยจากสถาบันต่างๆ สำหรับกลุ่มลูกค้าต่างประเทศ
    ได้แก่ อุตสาหกรรมยา อาหาร และเครื่องสำอาง เป็นต้น

รายได้การจำหน่ายผลิตภัณฑ์ของบริษัทฯ

+-----------------+--------+------+---------+------+---------+------+
| ผลิตภัณฑ์          | ปี 2543 |      | ปี 2544  |      | ปี 2545  |      |
+-----------------+--------+------+---------+------+---------+------+
|                 | ล้านบาท | %    | ล้านบาท  | %    | ล้านบาท  | %    |
+-----------------+--------+------+---------+------+---------+------+
| ผลิตภัณฑ์กุ้งแช่แข็ง   | 4,609  | 10   | 3,777   | 10   | 2,970   | 10   |
|                 |        | 0.00 |         | 0.00 |         | 0.00 |
+-----------------+--------+------+---------+------+---------+------+

  หมายเหตุ : โครงสร้างรายได้ของบริษัทย่อยและบริษัทร่วม มีมูลค่าน้อยกว่าร้อยละ 10
  ของรายได้รวมตามงบการเงินรวม ซึ่งไม่มีนัยสำคัญต่อการดำเนินกิจกรรมของบริษัทฯ

1.  สิทธิในการประกอบธุรกิจ

  บัตรส่งเสริมการลงทุน บริษัทฯ
  ได้รับบัตรส่งเสริมการลงทุนจากคณะกรรมการส่งเสริมการลงทุนในประเภทดังนี้

+----+----------------+-----------------------------+----------------+
| ฉ  | วัน             | กิจการที่ได้รับการส่งเสริม         | ประเภท         |
| บับ | ที่ได้รับการส่งเสริม |                             |                |
+----+----------------+-----------------------------+----------------+
| 1  | 17 มกราคม 2537 | ผล                          | การผลิตอาหาร    |
|    |                | ิตสัตว์น้ำแช่แข็งอาหารทะเลสำเร็จรูป |                |
|    |                |                             |                |
|    |                | และกึ่งสำเร็จรูปแช่แข็ง           |                |
+----+----------------+-----------------------------+----------------+
| 2  | 11 กรกฎาคม     | ผลิตสัตว์น้ำแช่แข็งอาหารกึ่งสำเร็จรูป | การผลิตอาหาร    |
|    | 2543           |                             |                |
|    |                | และสำเร็จรูปแช่แข็ง             |                |
|    |                | และสัตว์น้ำอบแห้ง               |                |
+----+----------------+-----------------------------+----------------+

  สิทธิประโยชน์ บริษัทฯ ได้รับสิทธิและประโยชน์ที่สำคัญ ดังนี้

1.  ได้รับยกเว้นภาษีเงินได้นิติบุคคลสำหรับกำไรสุทธิที่ได้จากการประกอบกิจการ
    ที่ได้รับการส่งเสริมรวม 8 ปี นับแต่วันที่เริ่มมีรายได้จากการประกอบกิจการนั้น
    โดยบัตรส่งเสริมทั้งสองฉบับจะสิ้นสุดในปี 2545 และ 2553 ตามลำดับ

  ในกรณีที่ประกอบกิจการขาดทุนในระหว่างเวลาได้รับยกเว้นภาษีเงินได้นิติบุคคลดังกล่าวข้างต้น
  บริษัทฯ
  จะได้รับอนุญาตให้นำผลขาดทุนประจำปีที่เกิดขึ้นในระหว่างเวลานั้นไปหักออกจากกำไรสุทธิที่เกิดขึ้น
  ภายหลังระยะเวลาที่ได้รับการยกเว้นภาษีเงินได้นิติบุคคล
  มีกำหนดเวลาไม่เกินห้าปีนับจากวันพ้นกำหนด
  โดยจะเลือกหักจากกำไรสุทธิปีใดปีหนึ่งหรือหลายปีก็ได้

2.  ได้รับยกเว้นไม่ต้องนำเงินปันผลจากกิจการที่ได้รับส่งเสริม
    ซึ่งได้รับการยกเว้นภาษีเงินได้นิติบุคคล
    ไปรวมคำนวณเพื่อเสียภาษีเงินได้ตลอดระยะเวลาที่ระบุในข้อ 1

3.  ได้รับลดหย่อนภาษีเงินได้นิติบุคคลสำหรับกำไรสุทธิ ที่ได้รับจากการลงทุนในอัตราร้อยละ 50
    ของอัตราปกติ มีกำหนดห้าปีนับจากวันที่พ้นกำหนดระยะเวลาที่ระบุในข้อ 1

  สิทธิอื่น

  สิทธิบัตร , สัมปทาน , ลิขสิทธิ์ , เครื่องหมายการค้า , สิทธิพิเศษอื่นๆ

  - ไม่มี -

  ข้อจำกัดในการประกอบธุรกิจ

  - ไม่มี -

 การตลาดและภาวะการแข่งขัน

  ในปี 2545 การแข่งขันในอุตสาหกรรมกุ้งแช่แข็งรุนแรงมากกว่าปี 2544
  ปริมาณวัตถุดิบกุ้งในประเทศน้อยกว่าปี 2544 ราคาของวัตถุดิบในประเทศสูง
  แต่ราคาวัตถุดิบในต่างประเทศถูกกว่า เนื่องจากปริมาณของวัตถุดิบในประเทศคู่แข่ง เช่น จีน
  เวียดนาม อินเดีย อินโดนีเซีย มีปริมาณมาก
  โดยเฉพาะอย่างยิ่งประเทศจีนมีปริมาณวัตถุดิบมากเป็นประวัติการณ์ในปี 2545
  ส่งผลให้การแข่งขันในตลาดโลกยิ่งทวีความรุนแรงขึ้น ทำให้ราคาตลาดในการขายลดลง
  ในขณะที่เศรษฐกิจของโลกยังอยู่ในสภาวะชะลอตัว
  นอกจากนี้ประเทศไทยยังคงอยู่ภายใต้สถานการณ์ถูกกีดกันทางการค้าจากกลุ่ม สหภาพยุโรป
  กล่าวคือ
  อัตราภาษีการนำเข้ากุ้งจากประเทศไทยไปในสหภาพยุโรปยังอยู่ในระดับที่สูงกว่าประเทศคู่แข่งอื่น
  และปัญหาสารตกค้างที่กลุ่มสหภาพยุโรปกล่าวอ้างขึ้นนั้นยังไม่คลี่คลายเป็นเหตุให้ราคากุ้งในประเทศตกต่ำมาก
  และการส่งออกของประเทศไทยโดยรวมลดลงมากเช่นกัน

  กุ้งของประเทศไทยเป็นที่ยอมรับของตลาดโลกในด้านคุณภาพ บริษัทฯ
  มุ่งเน้นและให้ความสำคัญกับการพัฒนาผลิตภัณฑ์อย่างต่อเนื่อง โดยเฉพาะสินค้าที่เพิ่มมูลค่า
  (Value Added) ปรับปรุงการบริหารจัดการ เพื่อควบคุมต้นทุนของผลิตภัณฑ์
  เพิ่มประสิทธิภาพของกระบวนการผลิต
  กำหนดคุณภาพมาตรฐานตามความต้องการของลูกค้าในราคาที่สมเหตุสมผล
  ส่งมอบสินค้าที่ตรงต่อเวลา สำหรับปี 2546 การแข่งขันยังคงความรุนแรง
  สถานะการณ์เศรษฐกิจยังไม่มีความแน่นอน เนื่องจากสงครามระหว่างสหรัฐอเมริกาและอิรัก
  การกีดกันทางการค้าจากสหภาพยุโรป อัตราภาษีนำเข้าที่สูงยังเป็นปัญหาที่ต่อเนื่องมาจากปีก่อน
  ปริมาณวัตถุดิบในประเทศคาดว่าจะมีเท่ากับปี 2545

  ในปัจจุบันมีคู่แข่งขันภายในประเทศที่เป็นผู้ผลิตรายใหญ่อยู่ประมาณ 7 – 10 ราย
  และรายย่อยอีกประมาณ 90 กว่าราย
  ผู้ผลิตรายใหญ่จะมีกำลังการผลิตและยอดจำหน่ายต่างกันไม่มากนัก
  แต่ละรายจะมีส่วนแบ่งตลาดอยู่ในช่วง 5 – 10% สำหรับบริษัทฯ
  มีส่วนแบ่งตลาดในการส่งออกกุ้งแช่แข็งปี 2545 ประมาณร้อยละ 7.55
  (ประมาณการจากยอดการส่งออกของบริษัทฯ
  เทียบกับยอดส่งออกทั้งประเทศจากข้อมูลกรมเศรษฐกิจพาณิชย์)
  แสดงให้เห็นว่าศักยภาพในการแข่งขันของบริษัทฯ เมื่อเทียบกับคู่แข่งอยู่ในเกณฑ์ที่ดี

2.4.1 กลยุทธ์ทางการตลาด

(1) บริษัท ซีเฟรชอินดัสตรี จำกัด (มหาชน) ตั้งโรงงานอยู่ที่จังหวัดชุมพร
    ซึ่งเป็นแหล่งที่สามารถจัดหาวัตถุดิบในด้านกุ้งที่เหมาะสม
    เนื่องจากเป็นจังหวัดที่มีฟาร์มเพาะเลี้ยงกุ้งที่มีคุณภาพและขณะเดียวกันมีการประมงกุ้งทะเลมากแห่งหนึ่ง
    ส่งผลให้บริษัทฯ สามารถจัดหาวัตถุดิบที่มีคุณภาพสูงปริมาณมากได้ตลอดทั้งปี
    และประหยัดค่าใช้จ่ายในการขนส่งวัตถุดิบอีกทางหนึ่ง

  (2) บริษัทฯ มีตลาดส่งออกที่สำคัญ คือ ญี่ปุ่น , สหรัฐอเมริกา , แคนาดา ,
  กลุ่มประชาคมยุโรป , ออสเตรเลีย และอื่นๆ ซึ่งบริษัทฯ
  มีนโยบายที่กระจายการส่งออกไปในแต่ละประเทศใน
  สัดส่วนที่เหมาะสมและไม่เป็นการกระจุกเพียงตลาดเดียว
  เพื่อเป็นการลดความเสี่ยงต่อการพึ่งพาเพียงตลาดเดียว

  (3) บริษัทฯ มุ่งเน้นในผลิตภัณฑ์กุ้งเพียงอย่างเดียว ทำให้บริษัทฯมีความเชี่ยวชาญในด้านกุ้ง
  สามารถทุ่มเททรัพยากรในการพัฒนาผลิตภัณฑ์ให้มีคุณภาพสูง และรู้แนวทางตลาดอย่าง
  ใกล้ชิดมากกว่า

  (4) บริษัทฯ มีนโยบายที่รับซื้อวัตถุดิบโดยตรงจากผู้ผลิต เพื่อเป็นการลดต้นทุนวัตถุดิบลง

  (5) บริษัทฯ มีกลยุทธ์ที่จะรักษาฐานลูกค้าไว้ คือ การขนส่งที่มีประสิทธิภาพรวดเร็ว ตรงต่อเวลา
  และความซื่อสัตย์ต่อลูกค้า และมีนโยบายการขายที่ต้องการให้ลูกค้าพอใจสูงสุด
  โดยเน้นในด้านคุณภาพสินค้าและบริการที่ประทับใจ

  (6) ทักษะแรงงานที่มีความชำนาญในด้านกุ้งมายาวนาน ส่งผลให้การดำเนินงานของบริษัทฯ
  เป็นไปอย่างราบรื่นโดยตลอด

(7) นโยบายการตั้งราคาจำหน่ายผลิตภัณฑ์ของบริษัทฯ ขึ้นอยู่กับปัจจัยของภาวะราคากุ้งสด
    แช่แข็งของตลาดโลกและภาวะแข่งขันของผู้ผลิตภายในประเทศ
    ซึ่งจะใกล้เคียงกับคู่แข่งขันทั้งภายในประเทศและต่างประเทศ ทั้งนี้เฉพาะผลิตภัณฑ์พิเศษ
    ซึ่งจำเป็นต้องใช้ความชำนาญในการผลิตจะสามารถตั้งราคาขายได้สูงและมีอัตรากำไรที่ดี

  (8) บริษัทฯ มีนโยบายในการเก็บสต็อกวัตถุดิบ และนำเข้าวัตถุดิบจากต่างประเทศ
  ดังนั้นหากเกิดปัญหาโรคระบาดในกุ้ง ผลผลิตของบริษัทฯ อาจจะลดลงเพียงเล็กน้อย
  ซึ่งอาจจะมีผลกระทบต่อบริษัทฯ ไม่มากนัก

2.4.2 การจำหน่ายและช่องทางการจำหน่าย

  ผลิตภัณฑ์ของ บริษัท ซีเฟรชอินดัสตรี จำกัด (มหาชน)
  ส่งออกจำหน่ายยังต่างประเทศประมาณร้อยละ 98 ของยอดขายรวม
  ภายใต้เครื่องหมายการค้าของบริษัทฯ และเครื่องหมายการค้าของลูกค้า
  โดยดำเนินการติดต่อกับลูกค้าโดยตรงทั้งหมด
  ซึ่งลูกค้าเหล่านี้เป็นผู้นำเข้ารายใหญ่ของตลาดส่งออกนั้นๆ

  ปัจจุบันบริษัทฯ มีลูกค้าทั้งหมดประมาณ 75 รายกระจายอยู่ทั่วโลก

2.4.3 ลักษณะของลูกค้า

ลักษณะของลูกค้าแบ่งออกเป็น 4 ประเภทดังนี้

1.  ผู้นำเข้า (IMPORTER) โดยนำเข้าเพื่อจำหน่ายให้แก่ผู้ค้าส่งและภัตตาคาร (10%)

2.  ผู้ค้าส่ง (WHOLESALER)
    เป็นผู้ค้าส่งรายใหญ่ที่นำเข้าเองเพื่อจำหน่ายให้แก่ร้านค้าปลีกและภัตตาคาร (52%)

3.  โรงงานแปรรูป (REPROCESSOR) นำสินค้าประเภทกุ้งสดไปทำการผลิตอีกทอดหนึ่ง
    หรือนำบรรจุหีบห่อใหม่ (2%)

4.  ขายปลีก (RETAILER) ซึ่งนำเข้าเพื่อจำหน่ายให้แก่ร้านในเครือข่าย (CHIAN) ต่อไป
    (36%)

2.4.4 สัดส่วนมูลค่าการจำหน่ายแยกตามประเทศของปี 2543 – 2545

  ---------------------------------------- ---------- --------- ---------
                                           2543 (%)   2544 (%)  2545 (%)

  1. เอเชีย                                 44         64        61

  2. สหภาพยุโรป                             13         13        7

  3. อเมริกาและแคนาดา                       33         15        24

  4. ออสเตรเลีย , นิวซีแลนด์ และอื่นๆ            10         8         8

                                           100        100       100
  ---------------------------------------- ---------- --------- ---------

การขายให้ลูกค้ารายใดเกินร้อยละ 30 ของยอดขายเป็นเวลา 3 ปี ติดต่อกัน

  - ไม่มี -

4.  การจัดหาผลิตภัณฑ์

  2.5.1 การผลิต

  บริษัท ซีเฟรชอินดัสตรี จำกัด (มหาชน) ตั้งโรงงานอยู่ที่จังหวัดชุมพร มีโรงงานทั้งหมด 4
  โรงงาน

  กำลังการผลิตและปริมาณการผลิตจริง

  ----------------------------------- ----------- ----------- -----------
  กำลังการผลิตเต็มที่ (หน่วย : ตัน)          ปี 2543      ปี 2544      ปี 2545

                                      12,000      12,000      20,000

  ปริมาณการผลิตจริง (หน่วย : ตัน)                                  

  - ผลิตภัณฑ์กุ้งแช่แข็ง                     11,400.00   11,900.00   10,500.00

  การใช้กำลังการผลิต (%)                 95.00       99.17       52.50

  อัตราการเพิ่ม (ลด) ของปริมาณการผลิต (%)  1.79        4.38        (11.76)
  ----------------------------------- ----------- ----------- -----------

  หมายเหตุ : ทำงานวันละ 8 ชั่วโมง

-   นโยบายการผลิตของบริษัทฯ ขึ้นอยู่กับเป้าหมายของยอดขายของบริษัทฯ
    ซึ่งจะมีการประมาณการในทุกๆ ปี

  2.5.2 วัตถุดิบ และผู้จำหน่ายวัตถุดิบ

  วัตถุดิบที่สำคัญในการผลิตคือกุ้งสด ได้แก่ กุ้งกุลาดำ , กุ้งแชบ๊วย , กุ้งทราย เป็นต้น
  โดยแหล่งที่มาของวัตถุดิบ คือ กุ้งจากทะเลและกุ้งจากฟาร์ม
  ซึ่งจะครอบคลุมพื้นที่ในเขตจังหวัดที่มีการทำฟาร์มเลี้ยงกุ้ง และการทำประมงตามชายฝั่งทะเล
  ได้แก่ ชุมพร สุราษฎร์ธานี นครศรีธรรมราช ระนอง ภูเก็ต เป็นต้น
  วัตถุดิบทั้งหมดจะซื้อจากในประเทศ โดยบริษัทฯ จะซื้อวัตถุดิบจาก ผู้จำหน่าย 3 ลักษณะ

(1) จากเจ้าของฟาร์มเลี้ยง จะเป็นกุ้งเลี้ยงจากฟาร์ม คือ กุ้งกุลาดำ
    โดยซื้อจากผู้จำหน่ายประมาณ 400 ราย

(2) จากเจ้าของแพปลา จะเป็นกุ้งจากทะเล ได้แก่ กุ้งโอดัก , กุ้งแชบ๊วย , กุ้งทราย เป็นต้น
    โดยซื้อจากผู้จำหน่ายประมาณกว่า 320 ราย

(3) จากนายหน้าตัวแทน จะเป็นกุ้งเลี้ยงจากฟาร์มและกุ้งจากทะเล โดยซื้อจากผู้จำหน่ายประมาณ
    20 ราย

  - การซื้อวัตถุดิบจากผู้จำหน่ายรายใดเกินกว่าร้อยละ 30 ของมูลค่าการสั่งซื้อวัตถุดิบทั้งหมด

  - ไม่มี -

สภาพปัญหาของวัตถุดิบ

  วัตถุดิบกุ้งมีปริมาณไม่สม่ำเสมอและคาดเดาได้ยาก
  เนื่องจากเป็นสินค้าเกษตรซึ่งเปลี่ยนแปลงไปตามสภาวะนั้นๆ
  โดยราคากุ้งจะแปรผันไปตามกลไกราคาของตลาด ซึ่งขึ้นอยู่กับปริมาณการเพาะเลี้ยง
  ปัญหาสภาพดิน ฟ้า อากาศ ปัญหาโรคกุ้ง ราคาอาหารกุ้ง และอัตราแลกเปลี่ยน

  2.5.3 ผลกระทบต่อสิ่งแวดล้อม

  กระบวนการผลิตและวัตถุดิบเหลือใช้ของบริษัทฯ ไม่มีผลกระทบกับสิ่งแวดล้อม
  เนื่องจากวัตถุดิบที่เหลือใช้จากการผลิต บริษัทฯ จะนำออกจำหน่ายในรูปของเศษวัสดุ
  ส่วนในเรื่องของเสียจากกระบวนการผลิตบริษัทฯ ได้มีการติดตั้งระบบบำบัดน้ำเสีย
  โดยอยู่ในความควบคุมดูแลของสำนักงานอุตสาหกรรมจังหวัด และบริษัทฯ
  ไม่เคยมีประวัติในการกระทำความผิดเกี่ยวกับสิ่งแวดล้อม